Eksamensprojekt og forløbsbeskrivelse til International Økonomi eksamen 2017 reform

[Eksamensprojektet og Forløbsplan - 2 -](#_Toc534011378)

[Opgavebeskrivelse - ***Makroøkonomiske udfordringer for USA's økonomi*** - 5 -](#_Toc534011379)

[Om eksamen - 7 -](#_Toc534011380)

[Selve eksamen - 7 -](#_Toc534011381)

[Bedømmelsen - 8 -](#_Toc534011382)

[Strukturark - den videnskabelige basismodel - 9 -](#_Toc534011383)

[Strukturark - vejledningsark - 10 -](#_Toc534011384)

[Skabelon til synopsen - 11 -](#_Toc534011385)

# Eksamensprojektet og Forløbsplan

Som afslutning på henholdsvis IØ A eller IØ B, skal eleverne udarbejde et eksamensprojekt, hvor de udarbejder en synopsis med bilag. Synopsen og bilagene er elevernes eksamensgrundlag. Eksamensprojektet er et PBL-projekt, hvor eleverne på baggrund af et udmeldt tema – vi har valgt at bruge ***Makroøkonomiske udfordringer for USA's økonomi*** – selvstændigt finder empiri og vælger teori og empiri samt formulere en problemformulering. Se afsnittet opgavebeskrivelse. For at hjælpe eleverne på vej, har vi valgt at opstille 8 problemstillinger, fx ”migration og det amerikanske arbejdsmarked”, der skal sikre at eleverne bruger alle kernestofområderne i faget. Eksamensprojektet skal være gennemført faget afsluttes og kan dermed danne grundlag for den afsluttende standpunktskarakter. Eksamensprojektet skal ifølge vejledningen til faget vare 20 timer, hvilket jeg omregner til moduler af 100 minutter. Dermed skal eksamensprojektet vare 12 moduler. Forløbsplanen nedenfor er et forsøg på at inddele eksamensprojektet i moduler. Det meningen læreren ud fra forløbsplanen selv sætter eksamensprojektet så det passer med 12 moduler. Det er vigtigt, at der tages udgangspunkt i den enkelte klasse, deres niveau, tidligere erfaringer med eksamenstemaet og PBL-forløb.

Der må forventes at skolen har en vis mængde forarbejde og koordinering af arbejdsopgaver inden selve projektet går i gang. Derfor har jeg inddelt forløbet i et ”før projektet” og i et ”under projektet”.

Før projektet

|  |
| --- |
| **Emne og beskrivelse** |
| Rektor udmelder tema for projektet (se fagets vejledning) |
| Læreren udarbejdelse af eksamensprojekt (Se afsnittet ”opgavebeskrivelse”)  |
| Læreren beslutter sig for gruppedannelsen  |
| Læreren beslutter sig for inden projektet påbegyndes for hvilket arbejde eleverne skal lave før, under og efter eksamensprojektet (se forløbsplanen forneden) |

Nedenfor er listet en oversigt over selve projektfasen med modulantal og beskrivelse. Modulantallet varierer mellem 10-20 moduler. Det er ikke meningen at der skal bruges mindre end 12 moduler ej heller alle 20 moduler, men at læreren på baggrund af klassens behov sammensætter tidsrammen. Der er heller ikke indarbejde evt. fordybelsestid, som fx kan bruges på analysearbejdet, notater om emnet o.lign. Problemformuleringen og synopsen er en central del af dette projekt, da det er det censor kommer til at læse inden eksamen. Personligt godkender jeg altid problemformuleringen så sent i forløbet som muligt, da det er min erfaring at eleverne overser relevante emner og teori, hvis de meget tidligt i forløbet fastlægger sig på en problemformulering. Synopsen skal være afleveret til censor mindst 1 uge før den mundtlige eksamen. Dermed kan synopsen afleveres efter eksamensprojektet afsluttes, men det anbefales at de afleverer i slutningen af eksamensprojektet. Når der står vejledning, er det tvungen vejledning, hvor eleverne før modulet ved, at de skal til vejledning. Det forventes at eleverne er forberedte til vejledningen. Personligt bruger jeg strukturark, som fx den videnskabelige basismodel og vejledningsark. Det er min erfaring at eleverne bedre kan overkue eksamensprojektet, hvis de arbejder ud fra disse ark.

Under projektet

|  |  |
| --- | --- |
| **Moduler** | **Emne og beskrivelse** |
| 1 | Præsentation af tema, formalia\* og grupper\*Formalia fremgår af opgavebeskrivelsen – makroøkonomiske udfordringer for USA.  |
| 1-2 | Idegenerering (se fx medfølgende PPT for forslag) |
| 1 | Første gruppevejledning - fokus på at sætte eleverne i gang(Jeg bruger selv ”Den videnskabelige basismodel og ”vejledningsark” – som jeg lader eleverne udfylde og vender tilbage til under hele forløbet – der er vedlagt længere nede) |
| 1-2 | Eleverne påbegynder analyserne (på baggrund af problemstillinger i opgavebeskrivelsen)Vejledning efter behov |
| 1 | Anden vejledning - fokus på retningen\* i projektet samt empiri og metode.\*Første udkast til problemformuleringen kan her formuleres |
| 1-3 | Færdiggørelse af analyserne |
| 1 | Tredje vejledning (fokus på teori og til/fravalg i opgaven og problemformuleringen) |
| 1-3 | Udarbejde notaterVejledning efter behov |
| 1 | Tredje vejledning - godkendelse af problemformulering og opstart af synopsis |
| 1-3 | Udarbejde synopsis |

Modulinddelingen i tabellen ovenfor er inspireret af 7-trin modellen fra Roar C. Pettersens bog, Problembaseret læring. Nedenfor i tabellen er der en oversigt over de roller som henholdsvis en lærer og en elev må forventes er udfylde. Det er nok utænkeligt at en elev selvstændigt udfylder rollen uden lærerens hjælp. Det er der er vigtig er at eleven gradvist bliver mere og mere selvstændig og læreren skifter rolle fra skulptøren til konsulent.

Forklaring til faserne

|  |  |  |  |
| --- | --- | --- | --- |
| Fase | Beskrivelse | Lærerens rolle i vejledning(ifølge Steen Becks Læringshjul) | Elevens rolle i vejledning |
| 1 | **Problemerkendelses fasen:**Eleven oplever den første fase som svær at komme i gang med. Hvis de overhovedet kender emnet, er det overfladisk og sporadisk viden de har. Det kan dermed ikke forventes, at eleven kan koble teori til denne del af fasen. Derfor sættes eleven også til at idegenere for at blive afklaret med, hvilken viden der skal indhentes. Læreren skal understøtte og motivere eleverne. | Skulptør eller fagperson. Læreren kan være nødsaget til at forklare og forvente mindre selvstændighed | Eleven skal selvfølgelig deltage, men det må nok forventes at eleven i høj grad er lyttende og notere relevante ting ned. Det kan være nødvendigt at strukturere eleven noter. (brug fx den samfundsvidenskabelige basismodel og vejledningsark – er vedlagt længere nede) |
| 2 | **Problemanalysen:**Efter eleven har undersøgt hvilke empiri, der findes indenfor temaet og indenfor hver problemstilling i opgavebeskrivelsen, går problemanalysen i gang. Det er vigtigt at eleven allerede nu overvejer, hvilke metoder og teori, der skal inddrages til at løse de problemstillinger, som temaet indeholder. | Nu har læreren måske ikke længere kendskab til alt empiri og dermed begynder læreren at skifte fra fagperson til konsulent – men nok mest en blanding. Det der er vigtig at have fokus på, er at eleven opfylder de færdigheder som faget indeholder. | I takt med at elevens selvstændighed øges vil det skabe forvirring og modløshed. Det er vigtigt at eleven har fokus på projektstyringen.  |
| 3 | **Gennemførelsen af analysen.**Efter eleven har undersøgt og hvilken teori og metoder, der skal bruges i projektet, gør arbejde med afrapporteringen i gang. Det er vigtigt at eleven i denne fase beslutter hvilke empiri, teori og metoder, der skal bruges. Der skal tages en beslutning om til/fravalg i opgaven. Slutteligt afleverer de synopsen og bilagene | Læren er nu kun konsulent. Læreren må ikke bestemme hvad, der skal med i opgaven. Sandsynligheden for at lærens til/fravalg bidrager til opgaven er lille.  | Gennem dialog skal eleven blive klogere og i vejledningen teste de problemstillinger de har. |
| 4 | **Refleksion over ny viden:**Efter eleven har afleveret synopsen og bilagene, skal eleverne måske til eksamen. Det betyder ikke, at eleverne skal stoppe deres refleksion, men derimod forberede den mundtlige præsentation, såfremt de skal til eksamen  | Ingen vejledning | Ingen vejledning |

# Opgavebeskrivelse - ***Makroøkonomiske udfordringer for USA's økonomi***

Titlen på dette eksamensprojekt hedder - ***Makroøkonomiske udfordringer for USA's økonomi***

Dette er et forsøg på at lave en skabelon for undervisningsforløb i international økonomi. Dette er en lærertabel og ”skal oversættes” for at kunne bruges overfor elever, afhængig af elevernes niveau. Dog har vi med god erfaring udleveret den tilrettede skabelon til eleverne. Dog aldrig uden introduktion og vejledning i at læse tabellen.

Når teksten er rød, så skal læreren ændrer indholdet, så det passer med skolens individuelle klasseforløb op mod eksamen.

|  |  |
| --- | --- |
| Emne | Indhold |
| Gruppedannelse og gruppe-dannelsesproces | [lærebestemt] |
| Tema eller selvvalgt  | Temaet er ”Makroøkonomiske udfordringer for USA’s økonomi” |
| Involverede fag | Kun international økonomi |
| Faglige mål og kernestof | **2.1. Faglige mål**Eleverne skal kunne:* afgøre, hvilke forhold der har betydning for den samfundsøkonomiske udvikling set i et nationalt, et europæisk og et globalt perspektiv og derigennem demonstrere viden om fagets identitet og metoder
* identificere, formulere og behandle de samfundsøkonomiske udfordringer, der knytter sig til samfundets økonomiske ubalancer og den økonomiske vækst
* anvende samfundsøkonomisk teori, modeller og empiri til undersøgelse af de samfundsøkonomiske udfordringer
* udarbejde et samfundsøkonomisk ræsonnement, herunder kunne forklare sammenhænge mellem en række samfundsøkonomiske forhold med udgangspunkt i empiriske data
* indsamle, bearbejde og præsentere samfundsøkonomiske informationer til brug for undersøgelser, vurdere informationernes troværdighed og relevans, samt udvikle og vurdere innovative løsninger, herunder i samspil med andre fag
* fortolke og formidle viden om nationale og internationale samfundsøkonomiske forhold
* udvælge og anvende relevante matematiske og statistiske redskaber og it-værktøjer.

**2.2. Kernestof**Kernestoffet er: * virksomheders og husholdningers beslutninger på markedet
* markedsefficiens, miljø, og politiske indgreb
* arbejdsmarkedet
* økonomiske delsektorer og samspillet mellem dem
* makroøkonomiske nøgletal
* indkomstdannelse og konjunkturudvikling
* vækst og udviklingsøkonomi
* økonomisk politik og økonomiske skoler: vækst, ubalancer, afvejninger og effekter
* velfærdsmodeller
* globalisering, klima, handel, arbejdsdeling og ulighed
* internationalt økonomisk samarbejde, herunder samarbejde i EU
* komparative, kvalitative og kvantitative metoder, herunder matematisk analyse
	+ Beregning og fortolkning af vækstrater, andele og indeks
	+ Brug af lineære funktioner
	+ Simpel databehandling i regneark
	+ Fortolkning af resultater fra statistiske analyser.
 |
| Tidsforbrug | Ca. 12 moduler(20 timer) og 6 timers elevtid |
| Produkt | Eleverne skal skrive et papir for hver problemstilling og til sidst vælge sig deres problemformulering som der skal afleveres synopsis til senest den ? **Hvis ikke der forefindes synopsis der kan eleven ikke indstilles til eksamen.** |
| Problemstilling  | Følgende problemstillinger er i spil:1. Balance mellem vækst og miljø
2. Det offentlige underskud i USA
3. Økonomiske udenrigspolitiske udfordringer
4. Migration og det amerikanske arbejdsmarked
5. Det amerikanske betalingsbalanceunderskud og handelspolitik
6. Ulighed i USA og den amerikanske middelklasse
7. $, rente og den amerikanske pengepolitik
8. Internationale organisationer, magtfordeling og USA's økonomiske rolle i verden
 |
| Problemformulering | Problemformuleringen til synopsis må meget gerne kombinere 2 eller flere af de 8 punkter. Senest xx.xx.xx skal jeres lærer se problemformuleringen i jeres synopsis og godkende den |
| Afgrænsning | Krav til tidsmæssig og emnemæssig afgrænsning – Indsæt her jeres skoles oversigt over forløbet (evt. med udgangspunkt i tidsplanen ovenfor) |
| Krav til kvantitativ Metode | Der skal være mindst en selvstændigt konstrueret figur/tabel iblandt bilagene. |
| Krav til kvalitativ metode,  | Der skal være mindst en selvstændig kritisk tilgang til en tale/artikel eller lignende iblandt bilagene. |
| Krav til Teori og fagbegreber | Der skal indgå formel teori som grundlag for synopsis |
| Vejledning og vejlednings-dagsordener | Der er 15 min vejledning pr. person. |
| Krav til dokumen-tation af og reflek-sion over forløbet | Der skal skrives papirer til alle problemstillinger. |
| Forløbsafslutning | Der fremlægges ved eksamen. |
| Summativ Evaluering af produkt | Arbejdet indgår i årskarakteren. |
| Summativ Evaluering af proces | Eksamenskarakter |
| Formativ Evaluering af produkt | Indgår i vejledningen. |
| Formativ Evaluering af proces | Kan indgå til eksamen. |

# Om eksamen

Til den mundtlige prøve udarbejder eleven i slutningen af undervisningsforløbet individuelt eller i gruppe et eksamensprojekt om en selvvalgt problemstilling indenfor et af skolen valgt tema. Temaet skal muliggøre en bred inddragelse af kernestof og supplerende stof. Med henblik på den mundtlige prøve udarbejder eleven/gruppen på baggrund af projektet en synopsis, som indeholder en problemformulering, et kort resumé og tilhørende konklusioner på maksimalt tre sider, og bilag på højst 10 sider. Synopsen fungerer som eksaminationsgrundlag ved prøven, jf. pkt. 4.2, og afleveres normalt en uge før eksamensperiodens begyndelse. Elever, der udarbejder eksamensprojekt og synopsis i en gruppe, har fælles ansvar for det afleverede.

# Selve eksamen

Mundtlig prøve med udgangspunkt i det af skolen valgte tema og i den synopsis, eksaminanden har udarbejdet på baggrund af eksamensprojektet, jf. pkt. 3.2.

Eksaminandernes synopser sendes til censor forud for prøven.

Eksaminationstiden er ca. 30 minutter pr. eksaminand, og der gives ingen forberedelsestid. Eksaminanden indleder med en præsentation af overvejelser om de faglige sammenhænge og teorier, der har været centrale for at komme frem til konklusionerne. Eksaminandens præsentation kan højst udfylde halvdelen af eksaminationstiden og suppleres af uddybende spørgsmål fra eksaminator. Herefter former eksaminationen sig som en samtale mellem eksaminanden og eksaminator med udgangspunkt i eksaminandens projekt og fagets mål.

# Bedømmelsen

Bedømmelsen af præstationen ved den skriftlige og mundtlige prøve er en vurdering af, i hvor høj grad eksaminanden er i stand til at opfylde fagets mål, som de er angivet i pkt. 2.1. Bedømmelsen er individuel.

Der lægges særlig vægt eksaminandens:

– faglige viden og overblik

– anvendelse af faglig teori og metode

– evne til at analysere, perspektivere og vurdere faglige problemstillinger

– evne til at formulere sig fagligt præcist

– evne til at argumentere for de fremførte synspunkter

– evne til at strukturere og formidle fagligt stof.

Der gives én karakter ud fra en helhedsbedømmelse. Ved den mundtlige prøve foretages helhedsbedømmelsen alene på baggrund af eksaminandens mundtlige præstation.

# Strukturark - den videnskabelige basismodel

|  |  |
| --- | --- |
| Hvad skal du undersøge | Det er vigtigt at du/I her beskriver hvad det er du undersøger. Hvad gør det relevant at undersøge. Hvad er de vigtige pointer eller budskaber du vil komme ind på  |
| Skriv her |  |
| Hvorfor vil du undersøge det | Det er vigtigt at du/I her beskriver hvorfor dit emne/problemstilling er vigtig. (Hvad er omfanget af jeres problem; hvorfor er det relevant at undersøge jeres problemstilling) |
| Skriv her |  |
| Hvordan vil du undersøge det | Det er vigtigt, at du/I her forklarer hvordan du vil undersøge din problemstilling. Du skal komme ind på de metoder du vil anvende.  |
| Skriv her |  |
| Hvad kan gå galt | Det er vigtigt at du/I her her forklarer hvad der kan gå galt i din opgave. Det er vigtigt, at du undersøger hvilke begrænsninger din opgave har.  |
| Skriv her |  |

# Strukturark - vejledningsark

|  |  |
| --- | --- |
| Overordnet emne |  |
| Underemne som du selv formulerer |  |  |
|  | Udfyldes inden vejledning | Udfyldes under vejledningen |
| Overvejelser omkring emnet |  |  |
| Materiale:(foreløbig liste over alt du har) |  |  |
| Teori og metoder |  |  |
| Hvad er du kommet frem til?  |  |  |
| Hvad skal du arbejde videre med? |  |  |

# Skabelon til synopsen

(omfang max 3 sider)

Indledning

(her skriver du kortfattet noget om hvad din opgave indeholder af empiri, hvilke metoder der er brugt og evt en hypotese, du havde inden du startede på dit analysearbejde)

Problemformulering

(Her skriver du din problemformulering)

Analyse (udskift med relevante overskrifter)

(her skriver du din analyse(r))

Konklusion (husk at svare på din problemformulering)

(her skriver du dine konklusioner, husk at svare på din problemstilling)